Niko er nýorðinn fjórtán ára þegar borgarastyrjöld brýst út í Sarajevo þar sem hann býr . Um leið og borgin er lögð í rústir hrynur sá veruleiki sem Niko hefur búið við , engum er lengur treystandi , bestu vinir geta allt í einu staðið handan við óskiljanlega víglínu . Þegar ástandið er orðið óbærilegt fá Niko og mamma hans tækifæri til að flýja borgina og eygja von um að komast úr landi . En ævintýrum mæðginanna er ekki lokið þó að Sarajevo sé að baki . Hér er skrifað af innsýn og nærfærni þess sem kynnst hefur hlutskipti flóttamanna í starfi sínu og einkalífi .